Beurtkrag kan tot naweek duur(Foto: Yaoqi LAI) Nadat Eskom Woensdag al begin voorbrand maak het dat beurtkrag moontlik ingestel gaan word, het die nutsmaatskappy Donderdagoggend vroeg aangekondig dat fase 2-beurtkrag vanaf 09:00 sal geld. Dit sal vir eers tot minstens 06:00 Saterdag geld. Eskom sê hy het oornag drie opwekkingseenhede verloor en dat dit sy tekort aan kapasiteit verhoog het. “Daar is ŉ groot moontlikheid dat beurtkrag ook oor die naweek kan voortduur, aangesien reserwes vir die komende week opgebou moet word.” Teen 05:30 vanoggend was onbeplande instandhoudingswerk op 11 938 MW en beplande instandhoudingswerk op 4 654 MW. “In dié stadium word noodreserwes gebruik om die tekort aan te vul.”